Lifou uhartea

Lifou uhartea, Leialtasun uharteen artean handiena da, Kaledonia Berrian. 2004ko erroldaren arabera 10.151 biztanle ditu.

 Geografia 
Ozeanian kokaturik dago, Kaledonia Berria uhartearen ekialdera.

Itxura irregularra ematen diote alde batera eta bestera dituen badiek, denetan aipagarriena ipar-mendebaldean dagoen Santal Bay ("Sandaloaren badia") da. 81 km-ko luzera du eta 16-24 km-ko zabalera, eta 1.207 km²-ko azalera du. Erliebeari dagokionez nahiko laua da, punturik altuenak 104 metrotako garaera du.

Uhartean ez dago ibairik, baina lur azpian ur erreserba handiak ditu.

 Historia 
K.a. II. mendeko aztarnak aurkitu dira, lapita motako zeramikak. Beranduago hasi zen kanak kultura sortzen.

1791n Antoine Bruny d'Entrecasteaux frantsesa izan zen uhartea ikusi zuen lehenengo europarra. Berehala balea ehiztariak eta sandalo landare merkatariak hasi ziren uhartera joaten. Haien atzetik apaiz katolikoak eta protestanteak hasi ziren jatorrizko populazioa kristautzen. 1864an Frantziak Kaledonia Berriko koloniaren barnean sartu zituen, baina kolonizatzeko zaila zela ikusita "aborigenen erreserba" bihurtu zuen.

 Demografia 
Bertako kanak leinukoak dira nagusi, biztanleraren %95,4 osatzen dute. Europarrak %3,2 baino ez dira.

 Azpiegitura 
Uhartearen ipar-ekialdean Ouanaham aireportua dago eta Nouméa hiribururako hegaldiak ditu.

 Iruditegia 

 Erreferentziak 

 Kanpo estekak 

Kategoria:Ozeaniako uharteak
Kategoria:Kaledonia Berria